open-index/open-wikipedia-markdown huggingface dataset:
ASCII-tabulatuuri

**ASCII-tabulatuuri** on ASCII-merkistöllä tehty tabulatuuri. Se on yleisesti käytössä Internetissä.

## Tabulatuurit

### ASCII-tabulatuuri kitaralle

 e|-----------------------------------|
 H|-----------------------------------|
 G|-0-3-5---0-3-6-5---0-3-5---3--0----|
 D|-0-3-5---0-3-6-5---0-3-5---3--0----|
 A|-----------------------------------|
 E|-----------------------------------| 

*Jokainen viiva vastaa yhtä kieltä. Paksuin kieli on alimpana ja ohuin ylimpänä.
*Pystyviivat merkitsevät tabulatuureissa yleensä tahtiviivoja.
(kuvassa Deep Purplen *[[Smoke On The Water]]*in tabulatuurit)

### ASCII-tabulatuuri rummuille

 HH|x-x-x-x-|x-x-x-x-|
 SD|----o---|----o---|
 BD|o-------|o-------|

*Jokainen viiva vastaa yhtä rumpua tai symbaalia.
*Yleensä symbaalien iskut merkitään rumputabulatuureissa 'x' -merkillä ja rumpujen iskut 'o' -merkillä. Merkitsemisessä saattaa tulla ongelmia, sillä on sama kirjain voi tarkoittaa useampaa symbaalia/rumpua, siksi yleensä tabulatuurin mukana on jonkinlainen lista, josta selviää, mitä rumpuja/symbaaleja merkeillä tarkoitetaan.

## Aiheesta muualla

*Tabulatuurien lukeminen 
*Tabulatuurien merkit ja selitykset
*Ykköskitara 
*911tabs.com - Hakukone tabulatuureille
*Ultimate-Guitar - Suosittu tabulatuurisivusto
*Metaltabs - Suosittu metallimusiikkipainotteinen tabulatuurisivusto
Valtioateismi

**Valtioateismi** tarkoittaa valtion harjoittamaa uskontojen tukahduttamista ateismin hyväksi. Maailman ainoa virallisesti täysin ateistinen valtio oli kommunistinen Albania, jossa vuonna 1967 kiellettiin lainsäädännöllä kaikki uskonnonharjoittaminen ja uskonnollisten kirjoitusten hallussa pito. Maa oli myös vuonna 1976 voimaan astuneen perustuslakinsa mukaan virallisesti ateistinen valtio, joka ei tunnustanut mitään uskontoa.

## Valtioateismia harjoittavat valtiot
* 
*  (*de facto*)
* 
* 

## Valtiot , jotka aiemmin harjoittivat valtioateismia

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Neuvostoliitto

Vuoden 1917 vallankumouksen jälkeen Neuvostoliiton johtaja Vladimir Lenin erotti kirkon valtiosta ja koulun kirkosta. Perustuslailla säädettiin, että maassa vallitsee uskonnonvapauden ja ateistisen propagandan vapaus.

Aluksi bolševikit suhtautuivat uskontoon harmittomana taikauskona, joka vähitellen tieteen edetessä tulisi häviämään. Vuonna 1921 suhtautuminen kuitenkin muuttui ja puolue omaksui uuden ”taistelevan ateismin” ja ”taistelevan materialismin” periaatteet, joiden perusteella aloitettiin laaja uskonnonvastainen propagandakampanja. Jumalattomien liiton (myöhemmin Taistelevien jumalattomien liitto) suoritti ateismin levitystyötä. Vuodesta 1926 vuoteen 1932 järjestön jäsenmäärä kasvoi tasaisesti 87&nbsp;000:sta 5,6 miljoonaan jäseneen.

Vuoden 1937 väestönlaskennan tuloksien perusteella 57&nbsp;% neuvostoliittolaisista kuitenkin edelleen luokitteli itsensä uskovaisiksi. Tuloksen johdosta Stalin toimeenpani Jumalattomien liitossa käyntiin laajat puhdistukset liian hitaan uskonnon hävittämisen vuoksi. Toisen maailmansodan aikana erityisesti ortodoksinen kirkko otettiin mukaan Saksan vastaiseen sotaponnistukseen, ja uskontojen vaino laimeni. Vuonna 1943 toimintansa lopettaneen Taistelevien jumalattomien liiton työn jatkajaksi perustettiin vuonna 1947 Poliittisen ja tieteellisen tiedon levittämisyhdistys eli Znanie (, ).

## Katso myös
* Ajatuksenvapaus
* Ateismin määritelmä
* Järjen palvonta
* Laïcité
* Sekularismi
* Valtionuskonto

## Lähteet

## Kirjallisuutta
* 
* 
* 

## Aiheesta muualla
* Kimmo Kääriäinen: Kommunistinen kansalaisuskonto . Kirkon tutkimuskeskus, Aamulehden torstaivieras 13.5.2004.
* Julian Baggini: The Perils of Atheism. New Humanist 2/2003.
Voshod-ohjelma

**Voshod-ohjelma** (, ) oli Neuvostoliiton miehitetyn avaruuslento-ohjelman jatko Vostok-ohjelman jälkeen. Vostokiin oli kuulunut Juri Gagarinin ensilento ja viisi muuta miehitettyä lentoa. Voshod-ohjelmasta toteutui kaksi miehitettyä lentoa vuosina 1964 ja 1965. Voshod 2 -lentoon sisältyi ensimmäinen avaruuskävely. Voshod-ohjelmaa seurasi Sojuz-ohjelma. Voshod-ohjelman kantorakettina toimi R-7-ohjuksen kehitysversio Voshod 11A57.

Voshod-lennot tapahtuivat hieman aiemmin kuin NASAn Mercury- ja Gemini-lennot, minkä vuoksi Neuvostoliitto teki useita asioita ensimmäisenä maailmassa. Tämän takia lennoilla oli Hruštšovin hallinnolle sisä- ja ulkopoliittista arvoa.

## Voshod-lennot
*Kosmos 47 – miehittämätön koelento
*Voshod 1 – 12. lokakuuta 1964.  
*Kosmos 57 – miehittämätön koelento
*Voshod 2 – 18. maaliskuuta 1965.  
*Kosmos 110 – 2 koiran koelento, 22 päivää

## Suunnitellut lennot, joita ei tehty

*Voshod 3 – 19 päivän lento
*Voshod 4 – 20 päivän lento
*Voshod 5 – 10 päivän lento (naismiehistö)
*Voshod 6 – EVA-testi
 

## Katso myös
* Vostok-ohjelma
* Sojuz-ohjelma
Andy Serkis

**Andrew Clement G. ”Andy” Serkis** (s. 20. huhtikuuta 1964 Ruislip, Lontoo) on englantilainen näyttelijä ja ohjaaja.

Serkisin isä oli Irakin armenialaisiin kuulunut Clement Serkis. Alkujaan suvun armenialainen nimi oli Sarkisian.

Serkis tunnetaan useista liikkeenkaappauksen avulla toteutetuista rooleistaan, kuten Klonkkuna ''Taru sormusten herrasta'' -elokuvatrilogiassa ja ''Hobitti''-elokuvatrilogiassa. Monet kriitikot olivat sitä mieltä, että Serkis olisi pitänyt asettaa Oscar-ehdokkaaksi roolityöstään. Hänen myöhempiin liikkeenkaappausrooleihinsa kuuluivat King Kong hahmon nimikkoelokuvassa vuonna 2005, Caesar elokuvissa *[[Apinoiden planeetan synty]]* (2011), *[[Apinoiden planeetan vallankumous]]* (2014) ja *[[Sota apinoiden planeetasta]]* (2017), kapteeni Haddock elokuvassa *[[Tintin seikkailut: Yksisarvisen salaisuus]]* (2011), yksinvaltias Snoken rooli elokuvissa *[[Star Wars: The Force Awakens]]* (2015) ja *[[Star Wars: The Last Jedi]]* (2017) sekä Baloon rooli elokuvassa *[[Mowgli (vuoden 2018 elokuva)|Mowgli]]* (2018), jonka hän itse ohjasi. Varsinkin Caesarin rooli sai hyviä arvioita ja Serkisin Oscar-ehdokkuus nousi jälleen esiin. Hän on myös näytellyt Ulysses Klaue'ta Marvel Cinematic Universen elokuvissa ** (2015) ja *[[Black Panther (elokuva)|Black Panther]]* (2018).

Vuonna 2009 Serkis perusti ystävänsä Jonathan Cavendishin kanssa The Imaginarium -nimisen liikkeenkaappauspalveluita tuottavan yrityksen Lontooseen.

## Filmografia

## Lähteet

## Aiheesta muualla

* Andy Serkisin virallinen kotisivu
* 
* The Imaginariumin kotisivut
IRAF

**IRAF** (*Image Reduction and Analysis Facility*) on laajalti käytetty massiivinen ohjelmistokokonaisuus tähtitieteellisen havaintodatan käsittelyyn. Alun perin vuonna 1986 julkaistu ohjelmisto oli tarkoitettu teleskooppien tuottaman kuvatiedostojen käsittelyyn, mutta nykyisin IRAF tarjoaa täyden ohjelmointiympäristön virtuaalikäyttöjärjestelmineen. Datan käsittely perustuu erityisiin työkalupaketteihin, joita on julkaistu lähes kaikille havaintolaitteille ja eri aallonpituusalueille optiselta alueelta röntgeniin ja radiohavaintoihin. Tiedostomuotoina IRAF tukee tähtitieteessä yleisesti käytettyjä kuvaformaatteja (esimerkiksi OIF ja FITS), tekstitiedostoja sekä binääritaulukoita. On olemassa työkaluja tavallisten kuvaformaattien (GIF, JPEG) muuttamiseksi IRAFin tukemaan muotoon ja takaisin. Ohjelmistoon kuuluu oma, paljon C-kielen kaltainen ohjelmointikieli *SPP* sekä korkeamman tason skriptauskieli *CL*.

IRAF on saatavilla kaikille suuremmille käyttöjärjestelmille maksutta projektin kotisivuilta (Windows -käyttö vaatii Cygwin-ympäristön). Ohjelmistoa julkaisee NOAO.

## Aiheesta muualla
*IRAFin kotisivut
Holmgang

**Holmgang** eli "saaressa käynti" () oli viikinkien kaksintaistelu. Se oli yhteisön tunnustama tapa ratkaista riidat. Tiedot holmgangista ovat peräisin saagoista. Holmgangin kaksintaistelu käytiin joko oikealla saarella tai jollakin rajatulla paikalla. Esikristillisenä aikana holmgangia pidettiin eräänlaisena jumaltuomiona, mutta siitä luovuttiin kristinuskon aikana. Saagoissa holmgang oli suosittu aihe.

Haasteesta ei ollut helppo kieltäytyä, sillä silloin miehisyyden olisi katsottu menneen. Taistelusta saattoi kuitenkin henkilökohtaisesti välttyä, jos sai jonkun muun taistelemaan omasta puolestaan. Osapuolet löivät aseillaan toisiaan vuorotellen; usein haastettu löi ensin, ja sitten oli haastajan vuoro. Saattoi myös olla sellainen sääntö, että kilpiä sai käyttää kolme. Iskut saattoivat hajottaa kilven. Usein tapana oli taistella tarkoin määrätyllä alueella, kuten eläimen taljalla. Joskus mentiin pienelle saarelle, josta vain voittajan oli tarkoitus palata. Jos joku pakeni taistelualueelta, hänet leimattiin pelkuriksi.

Usein voittaja sai hävinneen omaisuutta tai jopa kaiken omaisuuden. Saagojen perusteella holmgang alettiin nähdä ongelmaksi, kun berserkit alkoivat käyttää sitä ryöväyksen välineenä. He haastoivat ihmisiä, ja veivät sitten voittajan oikeudella heidän maansa, omaisuutensa tai naisensa. Lähinnä tämän vuoksi holmgangit saagojen mukaan kiellettiin Islannissa vuonna 1006 ja Norjassa vuonna 1014.

Kaksintaisteluperinnettä on ollut monissa muissakin kulttuureissa, kenties myös Suomessa. Kalevalassa kuvataan tunnettua Pohjolan isännän ja Lemminkäisen kaksintaistelua, jossa siinäkin lyödään miekalla vuorotellen. Matti Kurjen ja Pohto-nimisen vihollisen kerrotaan menneen saarelle kaksintaisteluun. Pohto ei kuitenkaan noudattanut sääntöjä, vaan löi ennenaikaisesti Matti Kurjen käden irti. Matti Kurki tappoi toisella kädellään Pohdon.

## Lähteet
Vostok-ohjelma

**Vostok** (, ’Itä’) oli Neuvostoliiton miehitetty avaruuslento-ohjelma, jota seurasi Voshod-ohjelma. Sergei Koroljov kehitti Vostok-avaruusaluksen Zenit-vakoilusatelliitista. 

Lennot olivat
*Vostok 1 – 12. huhtikuuta 1961. Ensimmäinen avaruuslentäjä Juri Gagarin.
*Vostok 2 – 6. elokuuta 1961. Ensimmäinen 24 tunnin lento.
*Vostok 3 – 11. elokuuta 1962 ja Vostok 4 – 12. elokuuta 1962 suorittivat ensimmäisen muodostelmalennon.
*Vostok 5 – 14. kesäkuuta 1963. Pisin yksinlento avaruudessa, 119 tuntia.   
*Vostok 6 – 16. kesäkuuta 1963. Ensimmäinen naislentäjä Valentina Tereškova.

## Katso myös
* Sojuz-avaruusohjelma

## Aiheesta muualla
Toyaman prefektuuri

**Toyaman prefektuuri** () sijaitsee Chūbun alueella, Honshūn saarella, Japanissa. Sen pääkaupunki on Toyama.

## Maantiede

Toyamaa ympäröivät pohjoisessa Japaninmeri ja Toyamanlahti, idässä Niigatan ja Naganon prefektuurit sekä etelässä Gifun ja lännessä Ishikawan prefektuurit. 

## Aluejako
Toyaman prefektuuri jakautuu kymmeneen kaupunkiin ja viiteen muuhun kuntaan, joista neljä on maaseutukaupunkeja ja yksi on kyläkunta. Kunnat kuuluvat kahteen piirikuntaan, joilla ei ole hallinnollista merkitystä. 

;Kaupungit

*Himi
*Imizu
*Kurobe
*Namerikawa
*Nanto
*Oyabe
*Takaoka
*Tonami
*Toyama (pääkaupunki)
*Uozu

;Kunnat piirikunnittain

## Historia
Vuodesta 1910 eteenpäin kaivosyhtiöiden luontoon päästämä kadmium aiheutti 1912–1946 itai-itai-taudin. Tapaus on ensimmäinen tunnettu kadmiummyrkytys maailmassa.

## Talous
Toyama on Japaninmeren rannikon johtava teollisuusprefektuuri, ja sillä on teollinen etulyöntiasema halvan sähköntuotannon seurauksena. Kuroben rotkossa virtaavaan jokeen rakennettu pato tuottaa sähköä energiayhtiö Kansai denryokulle.

## Lähteet

## Aiheesta muualla

* Toyaman prefektuurin internetsivut
Abu Hamza al-Masri

**Abu Hamza al-Masri** (, s. 15. huhtikuuta 1958 Aleksandria, Egypti), oikealta nimeltään **Mustafa Kamel Mustafa** () on egyptiläissyntyinen Isossa-Britanniassa asuva radikaali muslimisaarnaaja, joka tuomittiin seitsemäksi vuodeksi vankilaan murhaan kiihottamisesta saarnoissaan.

Hän muutti Britanniaan 1970-luvulla, eikä ollut tuolloin harras muslimi, mutta radikalisoitui myöhemmin ja lähti taistelemaan Afganistaniin.
Abu Hamza palasi Britanniaan 1980 ja mentyään naimisiin paikallisen kanssa sai maan kansalaisuuden. 1990-luvulla hän asui Bosniassa jossa käytti nimeä **Adam Eaman**.

Hän toimi aiemmin Lontoon Finsbury Parkissa sijaitsevassa moskeijassa imaamina, mutta sittemmin hänet erotettiin tehtävästään. Hän itse väittää menettäneensä molemmat kätensä ja vasemman silmänsä Afganistanissa taistelussa neuvostojoukkoja vastaan, mutta asiasta on ristiriitaista tietoa liikkeellä. Nimimerkki Omar Nasiri väittää kirjassa *Jihadin sydämessä* hänen joutuneen paniikkiin kuumennettuaan afganistanilaisella terroristikoulutusleirillä pullollisen nitroglyseriiniliuosta vahingossa liian kuumaksi.

Hän muutti Britanniaan opiskelemaan, meni naimisiin, sai lapsen ja anoi Britannian kansalaisuutta.

Hamza on julkisesti ilmaissut tukensa al-Qaidalle ja vastustavansa Britannian osallistumista Irakin sotaan.

## Katso myös
* Islam4UK

## Lähteet
Romiskot

**Romiskot** eli **aselinnut** (Anhimidae) on heimo sorsalintujen lahkossa. Romiskoita tunnetaan vain kolme lajia, jotka ovat Etelä-Amerikassa eläviä kosteikkolintuja. Romiskot eivät ui, mutta kulkevat räpylävarpaillaan kelluvilla kasveilla.

Romiskojen paikka tieteellisessä järjestelmässä on ollut kiistanalainen. Aikaisemmin ne käsitettiin kurkien ja haikaralintujen sukulaisiksi, mutta nykyisin niiden katsotaan kuuluvan sorsalintuihin. Romiskojen luurangossa on havaittavissa eräitä hyvin vanhanaikaisia piirteitä; niiltä esim. puuttuvat kylkiluiden liistakkeet, jollaiset kaikilla muilla nykyisin elävillä linnuilla on.

Romiskot ovat suuria, melkein joutsenen kokoisia lintuja, pää ja nokka pieni, kanalintujen nokkaa muistuttava, kaula ja siivet pitkät, pyrstö lyhyt, sääret osaksi höyhenettömät, jalat voimakkaat, jokseenkin pitkävarpaiset ja vahvakyntiset. Siivissä on kaksi kynttä ja varsinkin ranteen kohdalla oleva etumainen peukalonkynsi on suuri. Ihon alla on ilman täyttämä solukko, joka ulottuu varpaisiin saakka ja narskuu sitä puristettaessa.

## Lajit
* Sarviromisko (*Anhima cornuta*)
* Töyhtöromisko (*Chauna torquata*)
* Kolumbianromisko eli kaulusromisko (*Chauna chavaria*)

## Lähteet
Feeniks-koulu

**Feeniks-nettikoulu** (käytetään satunnaisesti myös nimitystä Feeniks-koulu) on  yksityisrahoitteinen vuodesta 2012 nettipohjaisesti toiminut etäperuskoulu. Feeniks-koulu tarjoaa peruskoulun oppimäärän läpikäyntiin sopivia oppimistehtäviä ja oppisisällön sekä oppimisen seurannan mahdollistavan oppimisympäristön (tiedonrakentajat.fi). Opiskelu tapahtuu lähinnä omatoimisesti. Feeniks-koulu ei ole opetus- ja kulttuuriministeriön hyväksymä virallinen koulu. Feniks-nettikoulun oppilaat käyvät virallisesti kotikoulua, joten opiskelu voidaan aikatauluttaa joustavasti. Oppilas ja hänen vanhempansa vastaavat lapsen oppimisen etenemisestä ja oppimistulosten saavuttamisesta. Koska koulu ei ole virallistettu, se ei saa valtiolta tukea toimintaansa. Koululaisten perheet maksavat oppimisympäristöstä kuukausimaksun ja tarvittaessa voivat ostaa lisäksi sopimansa määrän maksullista netin Skype-yhteydellä toteutettua opinto-ohjausta tai yksityistunteja. Vuoden 2016 alussa (11.1.2016) Feeniks-koululla oli yhteensä 55 oppilasta. Feeniks-koulun kannatusyhdistyksenä toimii Kehittyvä koulu -yhdistys ry.

**Feniks-koulu** oli vuosina 2005–2008 toiminut oppilaiden, opiskelijoiden, vanhempien ja palkatun henkilökunnan muodostama yhteisö, joka toimii demokraattisesti ja oli uskonnollisesti ja aatteellisesti sitoutumaton. Jokaisella yhteisön jäsenellä oli yhtäläinen mahdollisuus osallistua yhteisön päätöksentekoon täysvaltaisena jäsenenä. Koulua hallinnoitiin viikoittaisella kokouksella, jossa jokaisella yhteisön jäsenellä ikään katsomatta oli yksi ääni.  Taustalla oli vapaan koulujärjestelmän aate. Feeniks-koulu syntyi tarpeesta perustaa oppijayhteisö, jossa käytännössä toteutuvat demokraattisuutta ja ihmisoikeuksia kunnioittavat arvot, ja jossa oppimiselle ei aseteta keinotekoisia esteitä tai rajoituksia.

## Historiaa

Koulu aloitti toimintansa syksyllä 2005. Vuosina 2005–2007 Feeniks-koulu kokoontui Keravan kirjaston julkisissa tiloissa. 2007 syyslukukautena ja keväällä 2008 koulu toimi Vantaalta Korson Kulomäessä. Syyskausi 2008 alkoi Helsingin Vallilan nuorisotalon tiloissa. Siellä opetus kuitenkin päättyi pian tilojen lyhyen käyttömahdollisuuden vuoksi. Samalla todettiin, että Feeniks-koulun toiminta laitetaan toistaiseksi tauolle. Feeniks-koulun toiminta jatkui keväästä 2012 lähtien Feeniks-nettikouluna kotona oppivelvollisuuttaan suorittavien lasten ja nuorten nettiperuskouluna.

## Lähteet

## Aiheesta muualla
*Feeniks-koulu
Luettelo eri maiden ensimmäisistä avaruuslentäjistä

Tämä on **luettelo eri maiden ensimmäisistä avaruuslentäjistä**. Neuvostoliittolaisen Juri Gagarinin jälkeen 39 eri maan ihmisiä on lentänyt avaruudessa.

## Luettelo

 
 
Eräät avaruudessa lentäneet ihmiset ovat syntyjään olleet eri kansalaisuutta kuin lennon aikana, täten esimerkiksi Australia voisi olla yllä olevalla listalla. Neuvostoliiton kosmonauteista osa vaihtoi vuoden 1991 jälkeen  kansalaisuuttaan. Itsenäisenä valtiona esim. Ukraina sai astronauttinsa avaruuteen vasta vuonna 1997, mutta Neuvostoliiton aikana avaruudessä kävi ukrainalaisia kosmonautteja.
Buffet Crampon

**Buffet Crampon S.A.S.** on vuonna 1825 perustettu ranskalainen soitinvalmistaja, joka on erikoistunut puupuhaltimien valmistukseen.

## Historia

Vuonna 1825 ranskalainen soitinrakentaja Denis Buffet-Auger perusti työpajan Pariisiin. Hän rakensi 13-läppäisiä klarinetteja.

Jean-Louis Buffet, Denis Buffet-Augerin poika peri isänsä työpajan vuonna 1830, ja kun poika nai Zoé Cramponin, työpajankin nimi muuttui Buffet Cramponiksi. Logo, joka yhä on leimattu tehtaalla valmistettuihin soittimiin, esiintyi sellaisenaan jo vuonna 1844. 

1860-luvulla tehdas laajensi toimintaansa saksofonien valmistukseen. Belgialainen Adolphe Sax oli keksinyt soittimen vasta kaksi vuosikymmentä aiemmin. 

Nykyään Buffet Crampon tunnetaan klarinetinvalmistajana ja oboe-, fagotti- sekä saksofonivalmistajana.

## Aiheesta muualla
* Buffet Cramponin kotisivu
Priozersk

**Priozersk** voi tarkoittaa seuraavia:

* Priozersk, *Käkisalmi*, kaupunki Laatokan rannalla Leningradin alueella Venäjällä (aik. Viipurin läänissä Suomessa)
* Priozersk, kaupunki Kazakstanissa.
Toyama

**Toyama** () on Toyaman prefektuurin pääkaupunki Chūbun ja Hokurikun alueella Honshūn saarella Japanissa. Kaupungissa on 419&nbsp;912 asukasta (2014) ja sen pinta-ala on 1&nbsp;241,85 neliökilometriä. Toyama on valittu yhdeksi Japanin ydinkaupungeista.

Toyama oli vanhan Etchūn provinssin pääkaupunki, mutta nykyinen kaupunki perustettiin 1. huhtikuuta 1889. Toyama tuhoutui lähes kokonaan toisessa maailmansodassa kun yhdysvaltalaiset pommittivat sen 1.–2. elokuuta 1945. Toyaman teollisuus keskittyy lääketeollisuuteen, biologiaan ja tietotekniikkaan. Kaupunkia palvelevat Toyaman lentokenttä sekä rautatieasema. Toyamaan tullaan avaamaan myös Hokuriku Shinkansenin linja vuonna 2015.

## Kuvia Toyamasta

Kuva: Toyama city office.JPG|Toyaman kaupungintalo
Kuva: University of Toyama 2.jpg|Toyaman yliopisto


## Lähteet

## Aiheesta muualla

* Toyaman kaupungin viralliset sivut  
* 2013 富山市勢要覧
Kanda Bongo Man

**Kanda Bongo Man** (s. 1955, Inongo) on kinshasankongolainen soukous-muusikko.

Kanda Bongo Man syntyi Inongossa, silloisessa Belgian Kongossa vuonna 1955. Hän on etniseltä taustaltaan bandundu. Kanda Bongo Man jätti koulun 18-vuotiaana.  

Kanda Bongo Man aloitti muusikonuransa jo kotimaassaan, mutta siirtyi vuonna 1979 Pariisiin. Hän esiintyi vuonna 1983 WOMAD-festivaaleilla Englannissa. Heinäkuussa 2005 hän esiintyi Live 8 -konsertissa Cornwallissa. 

## Diskografia
* *Iyole* (1981)
* *Djessy* (1982)
* *Amour Fou* (1984)
* *Malinga* (1986)
* *Lela Lela* (1987)
* *Sai Liza* (1988)
* *Kwassa Kwassa* (1989)
* *Isambe Monie* (1990)
* *Zing Zong* (1991)
* *Sango* (1992)
* *Soukous in Central Park* (1993)
* *Sweet* (1995)
* *Welcome to South Africa* (1995)
* *Francophonix* (1999)
* *Balobi* (2002)
* *Swalati* (2003)

## Lähteet
Jääkiekon SM-liigakausi 2006–2007

**Kausi 2006–2007** oli jääkiekon SM-liigan 32. kausi. Runkosarja alkoi 14. syyskuuta 2006 ja päättyi 6. maaliskuuta 2007. Hallitsevana mestarina kauteen lähti HPK, mestaruuden voitti Kärpät, jolle mestaruus oli SM-liigassa neljäs. Kärpät oli pudotuspeleissä suvereeni voittamalla kaikki ottelunsa, saman tempun tekivät Jokerit vuonna 1997 ja HIFK vuonna 1998. Joukkue oli tappiolla vain kahden erän ajan. Runkosarjan pistepörssin voitti Bluesin Martin Kariya.

## Runkosarja

### Runkosarjan pistepörssi

### Runkosarjan pistepörssi (puolustajat)

### Runkosarjan pistepörssi (tulokkaat)

### Maalivahtien torjuntapörssi (vain yli 25 ottelua pelanneet)

## SM-liigan tasonmittausottelut

## Pudotuspelit

### Pudotuspelien karsintakierros (paras kolmesta)

### Puolivälierät (paras seitsemästä)

### Välierät (paras viidestä)

### Pronssiottelu

### Loppuottelut (paras viidestä)

### Pudotuspelien pistepörssi

## Lopulliset sijoitukset

## Palkinnot

## Lähteet
* Hockey Archives 

## Aiheesta muualla
*sm-liiga.fi , otteluohjelma ja tulokset
*jatkoaika.com, kausiennakko
Otavan Opisto

**Otavan Opisto** on vuonna 1892 perustettu sitoutumaton kansanopisto Mikkelin Otavassa. Opiston toiminta-ajatus on etsiä uusia oppimisen tapoja ja muotoja sekä täydentää nykyistä opetusjärjestelmää. 

Opisto on monialainen oppimiskeskus, joka tarjoaa joustavia koulutuspolkuja eri elämäntilanteissa oleville opiskelijoille. Koulutustarjonta sisältää muun muassa aikuisten perusopetusta, tulevaisuuden tutkimusta ja luontokuvauskursseja. Lisäksi opisto on aktiivinen kotoutumiskoulutuksen järjestäjä. Vapaan sivistystyön perinteiden mukaisesti kampuksella on laaja kirjo erilaisia lyhytkursseja.  

Otavan Opisto toimii osana Mikkelin kaupungin liikelaitos Otaviaa.

## Historia
Otavan Opisto perustettiin alun perin Joroisiin nimellä *Keski-Savon kansanopisto*. Vuonna 1895 ensimmäinen rehtori Hjalmar Mikander lähti rehtoriksi Pohjois-Savon kansanopistoon Maaningalle ja vei mukanaan kaikki silloisen Keski-Savon kansanopiston opettajat. Opistoon kuitenkin valittiin uudet opettajat ja rehtori, ja opisto jatkoi toimintaansa. Vuonna 1897 kansanopiston uudeksi sijoituspaikaksi päätettiin Otavan kylä Mikkelin maalaiskunnassa. Opiston rakennus Otavassa valmistui vuonna 1901 ja se oli valmistuessaan koko maan suurin kansanopistorakennus. 

Opiston nimi muuttui 1926 Otavan kansanopistoksi ja vuonna 1950 Otavan opistoksi.

## Muikku
Muikku on Otavan Opiston verkko-oppimisympäristö, jota käytetään nykyisin muun muassa Nettilukiossa ja Nettiperuskoulussa. Se on alun perin perustettu 1996 nimellä Internetix. Internetix aloitti toimintansa projektitoimintana, josta syntyivät muun muassa Ylen nettiradio Mikaeli sekä Metodix Oy. Internetixin Campus oli myös ensimmäinen suomalainen verkko-oppimisympäristö.

## Lähteet

## Aiheesta muualla

*Otavan Opisto
*Nettilukio
*Nettiperuskoulu
*Muikku-oppimisympäristö
Cupola

**Cupola** on Kansainvälisen avaruusaseman moduuli, näköalakupoli. Se laukaistiin kiertoradalle helmikuussa 2010 avaruussukkulalennolla STS-130. Se on ESAn rakennuttama ja italialaisen Alenia Spazion rakentama. Se valmistui syyskuussa 2004.

Aluksi Cupola asennettiin Unity-moduuliin. 15. helmikuuta 2010 moduuli siirrettiin Canadarm2-robottikäsivarren avulla kiinni Tranquility-moduuliin. 17. helmikuuta 2010 Terry Virts avasi ensimmäistä kertaa ikkunoiden suojakannet ja katsoi ensimmäistä kertaa Cupolan ikkunoista avaruuteen.

## Ominaisuudet
Asennettuna Cupola tarjoaa miehistölle mahdollisuuden nähdä suoraan roboteilla suoritettavia tehtäviä ja telakoituvia avaruusaluksia sekä tehdä Maa-havaintoja. Cupola-moduulissa on kuusi sivuikkunaa ja yksi kattoikkuna. Jokaisessa ikkunassa on sulkimet, joilla ne voidaan suojata mikrometeoriiteilta ja avaruusromulta. Moduuliin sijoitetaan toinen Canadarm2:n ohjausyksiköistä (Robotic Work Station eli RWS).

* Korkeus 1,5 m
* Halkaisija 2,95 m
* Massa 1880 kg

## Lähteet

## Aiheesta muualla

*ESA Cupola - speksi
*ESAn raportti Cupolasta
*ESA: Ikkunan valmistuminen
*Liitososa 3 ja kupoli: eurooppalainen teknologia täydentää avaruusasemaa ESA paikallistiedotus Suomi 8.2.2010.
Nostaja

**Nostaja** oli 6. syyskuuta 1972 Pietarsaaren edustalla Nygrundetin kivikkomatalikon luona uponnut Tie- ja vesirakennuslaitoksen omistama ketjukauharuoppaaja. Onnettomuudessa kuoli 16 miehistön jäsentä. 

*Nostaja* oli rakennettu Pietarissa vuonna 1912. Sen pituus oli yli 50 metriä ja leveys lähes 11 metriä, pääkoneen teho 300 hv ja ruoppaussyvyys 10,2 metriä. Alus jäi vuonna 1918 venäläisiltä Sortavalan satamaan, jossa oli runsaasti muutakin ruoppauskalustoa. Suomi otti käyttöönsä niistä ruoppaaja *Vasili Saloffin* ja kuljetusalus *Muurmanin*, kun taas muut luovutettiin takaisin Venäjälle. Vuonna 1921 *Vasili Saloffin* nimi muutettiin *Nostajaksi* ja kuljetettiin vuonna 1924 Laatokalta Helsinkiin, jossa siihen tehtiin muutostöitä.

Onnettomuusalus oli vuonna 1972 ruoppaamassa Pietarsaaren satamaväylää Nygrundetin luona. Ruoppaaja ei kestänyt enimmillään 17 metriin sekunnissa noussutta tuulta, vaan sai yöllä vuodon ja kaatui nopeasti. Neljä henkilöä ehti pelastua uimalla ruoppaajan perään kiinnitettyyn huoltoveneeseen.

Tutkijalautakunta katsoi onnettomuuden johtuneen siitä, että vettä oli kovassa aallokossa päässyt ankkurisilmäkkeestä sisään alukseen. Vettä kertyi niin paljon, että alus kaatui. Muina syinä pidettiin amatöörivoimin alukselle tehtyjä muutostöitä, erityisesti välilaipioista poistettujen putkien jättämien aukkojen vaikutusta tiiviyteen. 

## Lähteet
* Onnettomuustutkintalautakunnan raportit
* 1/1972 Ruoppaaja Nostajan uppoaminen Pietarsaaren edustalla 6.9.1972 
* Yle Elävä arkisto: Tuhat tonnia painava ruoppaaja upposi viidessä minuutissa

### Viitteet
Kylpylähotelli Eden (Nokia)

**Kylpylähotelli Eden** (virallisesti **Scandic Eden Nokia**) on kylpylähotelli Nokialla. Hotelli on toiminut Nokialla vuodesta 1990 alkaen. Se kuuluu nykyään Scandic Hotels -ketjuun. Kylpylä on uusittu elokuusta 2019 maaliskuuhun 2020 kestäneessä remontissa. Siellä on allasosaston ilmaisen infrapunasaunan lisäksi kuusi saunaa miesten ja naisten osastoilla (matalan lämpötilan elämyssauna, perinteinen suomalainen sauna ja höyrysauna), muita liikuntapalveluita ja 204 hotellihuonetta. Kylpylän puolella on porealtaita, lastenosasto, vastavirtajoki, kylmä "avanto", iso sisäallas sekä ulkoallas. Edenissä on ollut myös allasosaston kiipeilyseinä, joka on myöhemmin purettu. Liukumäkiä siellä on viisi: rengasliukumäki, kaksi lasten liukumäkeä, pitkä noin 30 sekuntia kestävä liukumäki ja muutaman metrin mittainen suora syöksyliukumäki. Isossa sisäaltaassa on aaltokoneella tuotettu aallokko, joka alkaa säännöllisesti tasatunnein. Edenissä on lisäksi bistro (Food Market) ja allaskahvila (Pool Market), sekä ravintola Little Italy. Toisessa kerroksessa oleva tanssiravintola Esmeralda toimii  aamiaisravintolana ja sieltä saa myös buffetillallisen. 

## Lähteet

## Aiheesta muualla
*Kylpylähotelli Edenin kotisivu
*Ilmapanoraamakuva Kylpylähotelli Edenin kohdalta Nokialta – Virtuaalinen Tampereen kaupunkiopas: VirtualTampere.com
Erkki Lindfors

**Erkki Napoleon Lindfors** (10. marraskuuta 1913 Tampere – 11. tammikuuta 1969 Tampere) oli suomalainen poliitikko (SDP), pitkäaikainen tamperelainen kunnallisvaikuttaja, kaupunginjohtaja 1957–1969 ja II sosiaaliministeri von Fieandtin hallituksessa 1957–1958. Lindforsia ja kokoomuslaista kunnallisneuvos Lauri Santamäkeä pidetään tamperelaisen, vuosikymmeniä kaupungin kehitykseen vaikuttaneen aseveliakselin luojina.

Lindforsin aikana Tampereelle valmistui keskussairaala, jäähalli ja yliopisto. Näsinneula ei ehtinyt valmiiksi ennen hänen kuolemaansa. Lindfors oli myös suuresti vaikuttamassa Hervannan kaupunginosan suunnitteluun, ja Hervannan Lindforsinkatu onkin nimetty hänen mukaansa.

Vuonna 1960 hän sai ystävyyskaupunki Łódźista kaksi leijonanpentua, joiden innoituksesta rakennettiin 1964–1972 toiminut Tampereen eläintarha entisen teurastamolaitoksen tilalle. Valoviikkojen idean Lindfors keksi Essenistä.

## Kirjallisuutta
* Raimo Seppälä: *Tampereen Napoleon.* Helsinki: Otava, 1983. .

## Aiheesta muualla

*
FITS

**FITS** () on tähtitieteessä yleisesti käytetty erittäin joustava tiedostomuoto. FITS-formaatti oli alun perin tarkoitettu kuvien tallentamiseen, mutta sillä voidaan tallentaa myös muuntyyppistä dataa. FITS-tiedostoon voi kuulua myös laajennusosia, joiden ansiosta esimerkiksi optisella ja infrapuna-alueella tehdyt havainnot kohteesta voidaan tallentaa samaan tiedostoon. Vaikka suurin osa FITS-tiedostoista onkin kuvia, mahdollisuus lisäosiin ja erityisesti tiedostojen otsikkotietojen yhdistelyyn aiheuttaa sen, että yksi FITS-tiedosto voi muodostaa kokonaisen tietokannan.

FITS-formaatin etuna on, että tiedoston otsikkotiedot () ovat selkokieliset. Kuvan otsikkotiedoissa on ilmoitettuna kuvan koordinaatisto, mikä on käytännöllistä tähtitieteellisessä kuvankäsittelyssä, sillä näin eri aikoina otetut kuvat saadaan helposti asettumaan päällekkäin esimerkiksi kuvienvälisiä laskutoimituksia varten. Monille ohjelmointikielille (mm. C, Fortran, Perl ja IDL) on saatavilla ohjelmakirjastoja FITS-tiedostojen käsittelyyn. Myös monet kuvankäsittelyohjelmat osaavat avata yksinkertaisia FITS-kuvia.
Razorlight

**Razorlight** on Lontoossa, Englannissa kesällä 2002 perustettu powerpop/rock-yhtye. 
Bändin laulaja Johnny Borrell on aikaisemmin musisoinut mm. ex-Libertines Carl Barâtin ja Pete Dohertyn kanssa, mutta päätyi perustamaan oman bändinsä Christian Pancorvon sekä kahden ruotsalaisen, Björn Ågrenin ja Carl Dalemon kanssa.

Razorlightin ensimmäinen albumi oli 28. kesäkuuta 2004 julkaistu *[[Up All Night (Razorlightin albumi)|Up All Night]]*, joka nousi Yhdistyneen kuningaskunnan albumilistoilla kolmannelle sijalle. 
Se nautti kriitikoiden keskuudessa suurta suosiota raikkaudellaan. Johnny Borrell on tunnettu itsetietoisesta ja ylimielisestä asenteestaan, hän on mm. verrannut itseään Bob Dylaniin, sanonut olevansa tätä parempi biisien kirjoittaja. Näin hän toi pääasiallisesti brittiteinitytöistä koostuvalle yleisölleen takaisin sen paheellisen raikulipojan, jota olikin niin odotettu, ja brittimusiikkilehdistölle uuden silmätikun.

Razorlight esiintyi heinäkuussa 2005 Live 8 -konsertissa Lontoon Hyde Parkissa. Yhtye on myös lämpännyt Queenia, Paul Rodgersia, Oasista, Richard Ashcroftia ja U2sta.

17 heinäkuuta 2006 Razorlight julkaisi toisen albuminsa ("Razorlight"), jota kehuttiin edeltäjänsä tavoin.

Yhdeksi ensimmäisen levynsä innoittajaksi Borrell on nimennyt The Cure yhtyeen varhaisen tuotannon (Three Imaginary Boys ja Boys Don't Cry). Toisella levyllä on kuultu U2-vaikutteita. Muihin Borrellin esikuviin kuuluu The Kinks yhtyeen Ray Davies. 

## Kokoonpano

### Nykyiset jäsenet
* Johnny Borrell - laulu, kitara
* David 'Skully' Sullivan Kaplan - rummut
* Gus Robertson - kitara
* João Mello -basso

### Entiset jäsenet
* Christian Pancorvo - rummut (2003–2004)
* Björn Ågren - kitara
* Carl Dalemo - basso
* Andy Burrows - rummut
* Freddie Stitz

## Diskografia
### Albumit
* *[[Up All Night (Razorlightin albumi)|Up All Night]]* (2004)
* *[[Razorlight (albumi)|Razorlight]]* (2006)
* *[[Slipway Fires]]* (2008)
* *[[Olympus Sleeping]]* (2018)

### Singlet
* "Rock 'N' Roll Lies" (2003)
* "Rip It Up" (2003)
* "Stumble and Fall" (2004)
* "Golden Touch" (2004)
* "Vice" (2004)
* "Rip It Up" (uudelleenjulkaisu, 2004)
* "Somewhere Else" (2005)
* "In the Morning" (2006)
* "America" (2006)
* "Before I Fall to Pieces"
* "I Can't Stop This Feeling I've Got" (2007)
* "Hold On" (2007)
* "Wire To Wire" (2008)
* "Hostage of Love" (2009)

## Aiheesta muualla

* Viralliset sivut
Menon Thessalialainen

**Menon** (; 400-luku eaa.) oli antiikin kreikkalainen ylimys, joka esiintyy hänen mukaansa nimetyssä Platonin dialogissa *[[Menon (dialogi)|Menon]]* sekä Ksenofonin teoksessa *[[Kyyroksen sotaretki]]* (*Anabasis*). Hän oli kotoisin Thessaliasta. 

Platon kuvaa Menonin kiinnostuneena sofistien opetuksista, Ksenofon puolestaan moraalittomaksi ja epämiellyttäväksi henkilöksi. *Menonissa* hän väittelee Sokrateen kanssa hyveen olemuksesta tukeutuen Gorgiaan oppeihin. Ksenonofin mukaan hän oli osallisena Kyyros nuoremman vallankaappausyrityksessä vuonna 401 eaa. ja palveli sen jälkeen Persian hovissa.

## Lähteet

* Remes, Unto & Thesleff, Holger: Selitykset teokseen *Menon*. Teoksessa
Königsberg

**Königsberg** (saksaa, ’Kuninkaanvuori’) oli Saksan ja Preussin käyttämä nimi kaupungista, joka on nykyään Kaliningrad, Venäjä. 

## Historia
Saksalainen ritarikunta perusti Königsbergin Baltian ristiretkien aikana Böömin kuninkaan Ottokar II Přemyslin kehotuksesta vuonna 1255; kaupunki myös sai nimensä kuninkaan mukaan. Königsberg sai kaupungin oikeudet vuonna 1286, ja liittyi Hansaliittoon vuonna 1340. Vuodesta 1457 se oli Saksalaisen ritarikunnan suurmestarin asuinpaikkana, ja vuosina 1525–1618 puolestaan Preussin herttuakunnan herttuoiden asuinpaikkana. 

Preussin herttua Albrekt Brandenburgilainen perusti Königsbergin Albertus-yliopiston vuonna 1544 ”puhtaasti luterilaiseksi” oppimispaikaksi. Yliopiston professoreita olivat muun muassa paikallinen Immanuel Kant, Johann Gottfried von Herder, Friedrich Wilhelm Bessel ja Johann Friedrich Herbart. 

Pohjan sodan aikana vuosina 1655–1660 Königsberg kärsi vakavia vaurioita, mutta ennen vuosisadan loputtua palautui miltei ennalleen. Vuonna 1701 Brandenburgin vaaliruhtinas Fredrik III kruunasi itsensä ensimmäiseksi Preussin kuninkaaksi ja otti nimekseen Fredrik I. Vuonna 1724 Preussin kuningas Fredrik Vilhelm I liitti läheiset Löbenichtin ja Kneiphofin kaupungit Königsbergiin.

Napoleonin sotien aikana Königsberg kärsi vakavasti. Kaupungissa tapahtui preussilaisten onnistunut Napoleonin-vastainen kansannousu. 1800-luvulla Itä-Preussin ja Venäjän välisen rautatien ansiosta Königsbergin talous kehittyi entisestään. 

Königsbergin nykyaikaisempien linnoitusten rakentaminen aloitettiin vuonna 1843 ja saatiin valmiiksi vuonna 1905. Preussin ja myöhemmin Saksan aikana Königsberg oli Kielin jälkeen saksalaisten tärkein merivoimien tukikohta Itämerellä. 

## Katso myös
* Königsbergin siltaongelma

## Lähteet

## Aiheesta muualla
Sadr City

**Sadr City** eli **Madinat as-Sadr** () eli Sadrin kaupunki on suuri kaupunginosa Irakin pääkaupungin Bagdadin koillispuolella, jossa asuu noin kaksi miljoonaa asukasta, enimmäkseen šiioja. Se on saanut nimensä suurajatollah Mohammad Mohammad Sadiq al-Sadrin (1943–1999) mukaan, jonka poika Muqtada al-Sadr hallitsee joukkoineen aluetta.

Hallinnollisesti Sadr muodostaa (2013) kaksi Bagdadin kuvernoraatin (maakunnan) piirikuntaa: Sadr 1 ja Sadr 2.

Lähiön rakennutti 1959 pääministeri Abdulkarim Qasim vastauksena Bagdadin kasvavaan asuntopulaan. Tuolloin se sai nimen Vallankumouskaupunki (), joksi monet vielä kutsuvat sitä. Edullinen hintataso sopi erityisesti vähätuloisille asukkaille, jotka monet olivat maaseudulta muuttaneita ja siihen asti asuneet slummeissa. Kaupunginosasta tuli nopeasti Irakin kommunistisen puolueen vahvaa tukialuetta ja vastustus Baath-puolueen vuoden 1963 vallankaappausta kohtaan oli voimakasta juuri siellä. Lähiö nimettiin myöhemmin Saddamin kaupungiksi.

Huhtikuun 2003 jälkeen šiiat ovat pitäneet alueella jonkinlaista itsehallintoa, johon kuuluu omat poliisivoimat, sairaalat ja ruuanjakelu. Samoihin aikoihin se sai epävirallisesti Sadrin kaupungin nimen. Sunnikapinalliset ovat tehneet alueella toistuvasti iskujaan.

## Lähteet

## Aiheesta muualla
* 
* 
* 
*Isisin rekkapommi tappoi kymmeniä Bagdadissa (13.8.2015)  (mtv.fi)
*
Viktor Pelevin

**Viktor Olegovitš Pelevin** (. s. 22. marraskuuta 1962) on tunnetuimpia venäläisiä nykykirjailijoita. Hänen kirjansa ovat postmodernistisia ja sisältävät vaikutteita science fictionista, popkulttuurista ja esoteerisista aatteista.

Pelevin opiskeli sähkötekniikkaa Moskovassa ja osallistui luovan kirjoittamisen kurssille. Hänen ensimmäinen novellinsa julkaistiin 1989, jonka jälkeen hänen maineensa levisi harrastajien piirissä. Vuonna 1992 julkaistiin hänen ensimmäinen novellikokoelmansa, joka voitti Venäjän Booker-palkinnon. Hänen ensimmäinen romaaninsa *Omon Ra* (Омон Ра), satiiri neuvostoyhteiskunnasta, nosti hänet kerralla julkisuuteen.

## Suomennetut teokset
* 
* *Hyönteiselämää* (Жизнь насекомых, 1993)
* 
* 
* 

## Aiheesta muualla
* pelevin.nov.ru 
* Pekka Pesonen: Virtuaalitodellisuuden totuus ja harha. Helsingin Sanomat 22.10.2000.
* Omon Ra. Skenet.
* Mikko Viljanen: Generation P . Verkkouutiset 8.9.2000.
* Veijo Hietala: Generation P. Turun sanomat 1.11.2000.
* ''Omon Ra'' englanninkielinen käännös
Kiinan avaruushallinto

**Kiinan avaruushallinto** () on Kiinan kansantasavallan avaruustoiminnasta vastaava taho. 

Kiinan avaruushallinto perustettiin vuonna 1993. Se on Kiinan avaruusteollisuusministeriön alainen. Rakenne on hieman samankaltainen kuin Ruotsin avaruushallinnossa: Avaruusohjelmasta vastaa Kiinan avaruushallinto ja avaruuslaitteiden toteutuksesta muun muassa yhtymät China Aerospace Science and Technology Corporation (CASC) ja China Aerospace Science and Industry Corporation (CASIC). Hallinto luo avaruusohjelman ja yhtiömuotoinen osuus on vastuussa sen toteutuksesta.  

Vuonna 1998 aiempi China Aerospace Corporation jaettiin useiksi valtionyhtiöiksi.  

Vuonna 2006 avaruushallinnon johtaja on Sun Laiyan.

7. heinäkuuta 2011 Kiinan tiedeakatemia perusti Kiinan avaruustutkimusta hallinnoivan keskuksen National Space Science Centerin (NSSC) Keskuksen johtajana toimii Ji Wu. Vuoden 2012 alussa uutisoitiin, että tiedeakatemia ja China Aerospace Science and Technology Corporation (CASTC) ovat perustamassa uuden aerospace-alan instituutin.

## Länsi avautuu?
Lokakuussa 2010 NASAn pääjohtaja Charles Bolden vieraili viikon ajan Kiinassa neuvotellen Kiinan avaruushallinnon kanssa. Tämä sai muutamien NASA-keskusten omaavien Yhdysvaltain osavaltioiden poliitikkojen kritiikkiä, eniten kai pelättiin yhdysvaltalaisen rakettiteollisuuden kohtaloa. Heinäkuun 2011 lopussa sekä Yhdysvaltojen että Euroopan unionin kerrottiin etsivän yhteistyötä Kiinan kansantasavallan kanssa, samat tahot ovat aiemmin muun muassa estäneet Kiinan osallistumisen ISS-avaruusaseman toimintaan.

## Katso myös
* Kiinan avaruustoiminta
* CASIC (Kiinan ilmailun ja avaruuden tutkimus- ja teollisuusyhtymä)

## Lähteet

## Aiheesta muualla
*China National Space Administrationin sivusto
Tuiranpuisto

**Tuiranpuisto** on noin 10 hehtaarin laajuinen Tuiran kaupunginosan keskuspuisto Oulussa. Alun perin Oulun kaupunginsairaalaa varten varattu alue on vanhoja rakennuksia lukuun ottamatta lähes luonnontilainen. Puistoa kiertää kuntopolku, joka talvisin kuuluu kaupungin ylläpitämiin hiihtolatuihin. Vanhat rakennukset on suojeltu ja niihin on sijoitettu kaupungin terveydenhuollon ja sosiaalitoimen tiloja. Alueella toimivat muiden muassa Lassin päiväkoti, mielenterveystoimiston kriisiosasto, vammaisten asumisyksiköt Schjerfbeck-koti ja Weikonkoti sekä Koskenrannan kuntoutuskoti. Puiston suojeluasemakaavasta on kaupunki saanut vuoden 2005 Oulun läänin rakennussuojelupalkinnon. Puiston luoteiskulmasta kaavoitettiin 1990-luvun lopulla tontti Oulun kaupungin Tuirankartano-nimiselle sosiaali- ja terveydenhoidon palvelukeskittymälle.

## Historia
1880- ja 1890-luvuilla Oulussa levisivät kulkutaudit kuten isorokko, tuhkarokko ja suolikuume, ja lisäksi koleran leviämistä kaupunkiin pelättiin. Kaupungissa oli tuolloin vain yksi virallinen sairaala, Oulun lääninsairaala. Kaupunginvaltuusto päätti joulukuussa 1894, että kunnallissairaala rakennettaisiin Toppilaan menevän tien varteen Tuiraan. Paikka oli laaja metsäalue, jonka huonona puolena pidettiin sen syrjäistä sijaintia. Sairaala-alueen suunnitelmat tilattiin arkkitehti Magnus Schjerfbeckiltä.

Maria Åströmin tekemän lahjoituksen turvin kunnallissairaalan alueelle rakennettiin hermosairaala eli mielisairaala korvaamaan köyhäintalon yhteydessä toiminutta mielisairasosastoa. Lääninarkkitehti Viktor J. Sucksdorffin suunnitteli sairaalan ja lääkärinasunnon. Puiston koilliskulmaan Tuirantien varteen rakennettiin myös synnytyslaitos korvaamaan Sonnisaaressa ollutta vanhaa synnytyssairaalaa. Synnytyslaitos valmistui vuonna 1926.

Synnytykset siirrettiin Oulun yliopistolliseen sairaalaan jo 1960- ja 1970-lukujen vaihteessa. 1990-luvun puolenvälin tienoilla oli 
sairaalatoiminta alueelta siirtynyt muualle. Aiemmin ulkopuolisilta suljettu alue muuttui yleiseksi puistoksi, jossa vanhat rakennukset on suojeltu ja pääosin kunnostettukin uusiin käyttötarkoituksiin.

## Rakennukset
*Kunnallissairaalan sairasosasto (Lassin päiväkoti toimi rakennuksessa kesään 2023 saakka), suunnitellut arkkitehti Magnus Schjerfbeck, suunnitteluvuosi ja valmistumisvuosi (1896:1900)
*Kulkutautiosasto eli Ruttola (nyk. Schjerfbeck-koti), Magnus Schjerfbeck (1896:1901)
*Ylilääkärinasunto, jossa toimi pitkään Helmerkoti (nyk. Koskenrannan kuntoutuskoti) Viktor J. Sucksdorff (1907:1909)
*Hermola Viktor J. Sucksdorff (1907:1909)
*Eristysosasto (nyk. Weikonkoti) (1912)
*Synnytyslaitos (nyk. mielenterveystoimiston kriisiosasto) Otto F. Holm (1922:1926)
*Ruumishuone, laboratorio (rakennus jossa vesitorni), ruokala ja varastorakennus Magnus Schjerfbeck (1896:1900)

## Kuvia puistosta

Tiedosto:Tuiran_puisto_2006_01_29.JPG|Sairasosasto, Lassin päiväkoti toimi rakennuksessa kesään 2023 asti
Tiedosto:Hermola_Oulu_2006_04_02.JPG|Hermola
Tiedosto:Tuiran_puisto_2006_04_02a.JPG|Vanha synnytyslaitos
Tiedosto:Tuiran_puisto_2006_04_02b.JPG|Laboratoriorakennus vesitorneineen


## Lähteet

## Aiheesta muualla
Sun Laiyan

**Sun Laiyan** johtaa Kiinan avaruushallintoa.

Hän on syntynyt lokakuussa 1957 Pekingissä. Hän opiskeli Xian Jiaotongin yliopistossa kryogeniikkaa valmistuen vuonna 1982. Hän alkoi työskennellä yliopiston "Beijing Institute of Satellite Environment Engineering"-yksikössä. Vuodet 1987–1993 hän opiskeli Pariisin kuudennessa yliopistossa väitellen siellä.

Hän palasi Ranskasta entiseen työpaikkaansa varajohtajaksi. Vuonna 1999 hänestä tuli Kiinan avaruushallinnon varajohtaja yleten johtajaksi vuonna 2004.

Hän on naimisissa ja perheessä on yksi tytär.

## Lähteet
* China National Space Administration - Sun Laiyan
Soulside Journey

**Soulside Journey** on norjalaisen black metal -yhtyeen Darkthronen ensimmäinen albumi. Se on myös yhtyeen ainut death metal -levy, ennen vuoden 1992 A Blaze in the Northern Sky -albumia, jolloin Darkthronesta alkoi tulla yksi black metallin tunnetuimmista nimistä.

Vielä nykyäänkin yhtyeen toisena päähenkilönä toimiva Fenriz käyttää levyllä nimimerkkiä "Hank Amarillo". Soulside Journeyn myöhemmissä painoksissa jäsenten oikeiden nimien (ja Fenrizin omituisen nimimerkin) tilalla on jäsenten nykyiset nimimerkit.

## Kappaleluettelo
#"Cromlech" (4:11)
#"Sunrise over Locus Mortis" (03:31)
#"Soulside Journey" (04:36)
#"Accumulation of Generalization" (03:17)
#"Neptune Towers" (03:15)
#"Sempiternal Sepulchrality" (03:32)
#"Grave with a View" (03:27)
#"Iconoclasm Sweeps Cappadocia" (04:00)
#"Nor the Silent Whispers" (03:18)
#"The Watchtower" (04:58)
#"Eon" (03:39)

## Muusikot
* Gylve Nagell ("Hank Amarillo") (Fenriz) – rummut
* Ted Skjellum (Nocturno Culto) – kitara, laulu
* Dag Nilsen – bassokitara
* Ivar Enger (Zephyrous) – kitara

## Aiheesta muualla
* ''Darkthrone'' - Virallinen sivusto 
* ''Anus.com'' - Tarkempaa tietoa ja arviointia 
* 
*
Mísia

**Mísia** (oik. **Susana Maria Alfonso de Aguiar**, 18. kesäkuuta 1955 Porto – 27. heinäkuuta 2024) oli portugalilainen fadolaulaja (fadista). Koko uransa ajan hän kehitti uudenlaista fadoa. Hän lauloi myös espanjaksi, ranskaksi, katalaaniksi ja jopa englanniksi. 

## Diskografia
* 
* 
* 
* 
* 
* 
* 
* 

## Lähteet

## Aiheesta muualla
* Mísian virallinen kotisivu , , , ,  (arkistoitu versio)
Miranda Otto

**Miranda Otto** (s. 16. joulukuuta 1967 Brisbane, Queensland) on australialainen elokuva- ja teatterinäyttelijä. 

## Varhainen elämä
Miranda Otton vanhemmat ovat näyttelijät Barry ja Lindsay Otto, ja hänen sisarensa on näyttelijä Gracie Otto. Miranda kasvoi teatteriympäristössä. Lapsena hän harrasti ystäviensä kanssa näytelmien kirjoittamista sekä roolipukujen ja lentolehtisten suunnittelua. Vuonna 1974 Otton vanhemmat erosivat. Eroa seurasi väliaikainen muutto Hongkongiin, muutoin Otto vietti lapsuutensa Newcastlessa ja Brisbanessa. Viikonloput ja lomat hän asui Sydneyssä isänsä luona, jonka kautta hän löysi kiinnostuksensa näyttelemiseen. Otto olisi alun perin halunnut balettitanssijaksi, mutta joutui luopumaan haaveestaan skolioosin takia.

## Ura

Otto teki ensiesiintymisensä elokuvassa *Emman taistelu* vuonna 1986, jossa hän näytteli nimiroolin. Sittemmin hän näytteli pienen budjetin elokuvissa *The Girl Who Came Late* ja *Ennen kuin kaikki päättyy* sekä elokuvassa *Nostradamus Kid*.

1990-luvun puolessa välissä Otto alkoi saada useita päärooleja, kuten elokuvassa *The Well*, joka sai positiivista palautetta Cannesin filmifestivaaleilla vuonna 1997. Elokuvassa *Doing Time for Patsy Cline* vuodelta 1997 hän näytteli jälleen nimiroolin. Vuoden 1998 elokuvat *Dead Letter Office* ja *In the Winter Dark* saivat kiitosta kriitikoilta, mutta eivät saavuttaneet suurta yleisöä.

Läpimurron Otto teki vuonna 2002 elokuvassa *[[Taru sormusten herrasta: Kaksi tornia (elokuva)|Taru sormusten herrasta: Kaksi tornia]]*, jossa hänen roolihahmonsa on Éowyn. Otto valittiin rooliin monien lahjakkaiden näyttelijöiden joukosta. Ohjaaja Peter Jackson vakuuttui heti Otton olevan paras mahdollinen rooliin katsoessaan tämän koe-esiintymisnauhan ensimmäisen kerran. Otto näytteli myös trilogian viimeisessä osassa, *[[Taru sormusten herrasta: Kuninkaan paluu (elokuva)|Taru sormusten herrasta: Kuninkaan paluu]]*.

Nähtyään Otton roolissaan Éowynina ohjaaja Steven Spielberg otti häneen yhteyttä ja tarjosi roolia *[[Maailmojen sota (vuoden 2005 elokuva)|Maailmojen sota]]* -elokuvassa. Siihen aikaan Otto oli raskaana, joten hän uskoi joutuvansa kieltäytymään roolista. Spielberg kuitenkin muokkasi käsikirjoitusta ottaen huomioon Otton raskauden ja niinpä Otto saattoi ottaa työn vastaan. *Maailmojen sota* oli suuri menestys ja se oli vuoden 2005 neljänneksi tuottoisin elokuva.

Otton ja hänen aviomiehensä Peter O’Brienin tytär syntyi vuonna 2005. Siitä lähtien Otto on keskittynyt äitiyteensä ja teatteriuraansa Australiassa, mutta tekee edelleen myös rooleja elokuvissa sekä televisiossa, viimeisimmäksi sarjassa *[[24: Legacy]]*.

## Filmografia

## Aiheesta muualla

*
Alexander de Seversky

**Alexander de Seversky** (; 7. kesäkuuta 1894 Tbilisi, Venäjän keisarikunta – 24. elokuuta 1974 New York City) oli venäläissyntyinen yhdysvaltalainen lentokonesuunnittelija. 

De Seversky oli Venäjän laivaston lentäjä ensimmäisessä maailmansodassa, jossa hän menetti toisen jalkansa. Hän jatkoi lentämistä sodassa saavuttaen kaikkiaan 13 ilmavoittoa saksalaisista. Vuonna 1917 hän oli Yhdysvalloissa osana Venäjän laivaston lentojoukkojen vierailua. Hän jäi tuolloin Yhdysvaltoihin. Hän toimi koelentäjänä, ja hänestä tuli kenraali Billy Mitchellin avustaja. Mitchell oli douhetisti, eli hän uskoi niin sanottuihin strategisiin lentopommituksiin.   

De Seversky sai vuonna 1921 patentin lentokoneen ilmatankkaukseen. Vuonna 1927 hän sai Yhdysvaltain kansalaisuuden.

De Seversky perusti Seversky Aircraft Corporation yhtiön vuonna 1931. Hän sai useita hyviä tilauksia Yhdysvaltain liittovaltiolta, mutta yhtiön talous oli heikoissa kantimissa niistä huolimatta. Hänet savustettiin omasta yhtiöstään. Hän perusti Republic Aviation Companyn, joka toimi itsenäisenä vuoteen 1965 asti, jolloin Fairchild osti sen.

De Severskyä on kutsuttu showmieheksi, joka viihtyi julkisuudessa. Toisen maailmansodan aikaan vuonna 1942 *[[The New York Times]]* julkisti uutisen: "Airplane Designer Rents Apartment: Major Seversky One of Seven New Tenants in 40 Central Park South."

De Seversky kirjoitti vuonna 1942 kirjan *Victory Through Air Power*, josta sotapropagandaa tehnyt The Walt Disney Company teki samannimisen elokuvan. Kirja pyrki edistämään strategista pommittamista aikana, jolloin Yhdysvaltain maavoimien ilmavoimat (USAAF) ei pystynyt iskemään Japaniin ja Saksan taivaalla oli saatu tuta, mitä ilmatorjunta tekee pommikoneille. Vaikka hänen yhtiönsä valmisti hävittäjiä, hän kehotti hallitusta keskittymään suurten pommikoneiden valmistukseen. Vuonna 1946 de Seversky oli ajamassa Yhdysvaltain Strategic Air Commandin perustamista.

Vuonna 1964 hän kirjoitti ionipropulsiolla lentävän lentokoneen puolesta. Kun hän kuoli vuonna 1974, *The New York Times* julkisti asian hyvin poikkeuksellisesti etusivullaan. 

## Lentokoneita

* Seversky P-35
* P-47 Thunderbolt, raskain yhdysvaltalainen yksimoottorinen lentokone
* Thunderchief, raskain yhdysvaltalainen yksimoottorinen suihkuhävittäjä

## Aiheesta muualla

* P-47 Thunderbolt Sivisto kuvaa  Seversky Aircraft ja Republic Aviation yhtiöiden taustan 
* Severskyn suunnittelema alus Popular Mechanics-lehdessä vuonna 1964